钦定古今图书集成/明伦汇编/闺媛典/第027卷 > 皇清 > 虞乙瑛
## 钦定古今图书集成/明伦汇编/闺媛典/第027卷 > 皇清 > 虞乙瑛

按《连山县志》：“虞氏，乙瑛，郡庠生邓光衢妻。事翁姑孝，视膳不假婢手。翁姑抱病，药饵必尝而后进，昼夜侍侧，夜不解衣，焚香祈代，历久如初。处妯娌，荐𬞟蘩，待仆婢俱各尽诚。平居无虓怒之色，有求即应。常出赀周夫之兄，理家勤俭，和丸教子之。”补邑弟子员。内弟定恕幼孤，为抚养完娶，人称“孟母。”寿五十八而终。